ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
பெல்ஜியம் நாட்டில் இந்திய- ஐரோப்பிய ஒன்றிய வர்த்தகம் மற்றும் தொழில்நுட்ப கவுன்சிலின் முதலாவது அமைச்சகங்கள் அளவிலான கூட்டத்தில் மத்திய அமைச்சர்கள் பங்கேற்பு
இந்திய- ஐரோப்பிய ஒன்றிய வர்த்தகம் மற்றும் தொழில்நுட்ப கவுன்சிலின் முதலாவது அமைச்சகங்கள் அளவிலான கூட்டம் மே 16-ஆம் தேதி பெல்ஜியம் நாட்டின் புரூசல்ஸ் நகரில் நடைபெறவிருக்கிறது. மத்திய வெளியுறவுத்துறை அமைச்சர் மற்றும் மத்திய மின்னணு மற்றும் தகவல் தொழில்நுட்பத்துறை இணையமைச்சர் ஆகியோருடன் இணைந்து மத்திய வர்த்தகம், தொழில்துறை, நுகர்வோர் விவகாரங்கள், உணவு, பொது விநியோகம் மற்றும் ஜவுளித்துறை அமைச்சர் திரு பியூஷ் கோயல் இந்தக் கூட்டத்திற்குத் தலைமை வகிப்பார். ஐரோப்பிய ஒன்றியத்தின் நிர்வாக துணைத் தலைவர்கள் திரு டாம்ப்ரோவ்ஸ்கிஸ் மற்றும் திருமிகு வெஸ்டாகெர் கூட்டத்திற்குத் தலைமை ஏற்பார்கள். வர்த்தகம், நம்பகத்தன்மை வாய்ந்த தொழில்நுட்பம் மற்றும் பாதுகாப்பு போன்ற துறைகளில் உள்ள சவால்களை எதிர்கொள்வதற்காக உயர்நிலை அளவில் ஒருங்கிணைந்த தளத்தை உருவாக்கும் நோக்கத்தோடு பிரதமர் திரு நரேந்திர மோடி, ஐரோப்பிய ஆணைய தலைவர் திருமிகு உர்சுலா வான் டெர் லெயன் ஆகியோர் வர்த்தகம் மற்றும் தொழில்நுட்ப கவுன்சிலின் உருவாக்கத்தை கடந்த ஏப்ரல் 2022-இல் புதுதில்லியில் அறிவித்தார்கள்.
மே 15-ஆம் தேதி திரு டாம்ப்ரோவ்ஸ்கிஸ் உடன் அமைச்சர் திரு கோயல் இருதரப்பு பேச்சு வார்த்தையில் ஈடுபடுவார். அதைத்தொடர்ந்து ஐரோப்பிய ஒன்றியம் மற்றும் இந்தியாவின் வர்த்தக தலைவர்களின் முன்னிலையில் பங்குதாரர்களுடன் மூன்றாவது பணிக் குழு ஆலோசனைக் கூட்டத்திலும் அமைச்சர் பங்கேற்பார். வர்த்தகம், தொழில்நுட்பம் மற்றும் நெகிழ்தன்மை மிக்க விநியோக சங்கிலிகள் பற்றி பணிக்குழு கூட்டத்தில் கவனம் செலுத்தப்படும். பெல்ஜியம் நாட்டில் உள்ள நிறுவனங்களின் கூட்டமைப்பால் மதியம் நடத்தப்படும் விழாவில் திரு பியூஷ் கோயல் முக்கிய உரை நிகழ்த்துவார். இந்தியாவில், பெல்ஜியம் நிறுவனங்களின் முதலீடு சம்பந்தமான விசயங்கள் இந்தக் கூட்டத்தில் விவாதிக்கப்படும். இது தவிர மூன்று இந்திய அமைச்சர்களும் பெல்ஜியம் நாட்டின் பிரதமர் மற்றும் ஐரோப்பிய ஆணையத்தின் தலைவரை சந்தித்துப் பேசுவார்கள்.
டிஜிட்டல் ஆளுகை மற்றும் இணைப்பு குறித்த பணிக்குழு கூட்டத்திலும், தூய்மையான மற்றும் பசுமையான எரிசக்தி தொழில்நுட்பங்கள் சார்ந்த மற்றொரு பணிக்குழுக் கூட்டத்திலும் மே 16-ஆம் தேதி அமைச்சர் திரு கோயல் பங்கேற்று பங்குதாரர்களுடன் கலந்துரையாடுவார். இதைத்தொடர்ந்து, உள்நாட்டு வர்த்தகத்திற்கான ஐரோப்பிய ஆணையர் திரு தியரி ப்ரெட்டான் உடன் அமைச்சர் இருதரப்பு பேச்சு வார்த்தையை நடத்தி, சிறிய மற்றும் நடுத்தர தொழில்துறை, புத்தொழில் சூழலியல் மற்றும் மின்னணு வர்த்தகம் சார்ந்த விஷயங்கள் குறித்து ஆலோசிப்பார். இதன் பிறகு இந்திய- ஐரோப்பிய ஒன்றிய வர்த்தக தொழில்நுட்ப கவுன்சிலின் முதலாவது அமைச்சகங்கள் அளவிலான கூட்டத்தில் மூன்று மத்திய அமைச்சர்களும் கலந்து கொள்வார்கள்.
எரிசக்தி அமைச்சகம்
மின்சார வாகனங்களுக்கு சார்ஜிங் யூனிட்களை பொருத்துவதற்காக இஇஎஸ்எல், நொய்டா ஆணையகத்துடன் ஒப்பந்தத்தில் கையெழுத்து
மின்சாரத்தால் இயங்கும் வாகனங்களை ஊக்குவிக்கவும், பொது இடங்களில் இந்த வாகனங்களுக்கு சார்ஜிங் நிலையங்களை அமைக்கவும் மற்றும் இது தொடர்பான உள்கட்டமைப்பை உருவாக்குவதற்குமான ஒப்பந்தம் ஒன்றில் மத்திய மின்சக்தி அமைச்சகத்தின் கீழ் இயங்கும் எனர்ஜி எஃபிசியன்சி சர்வீசஸ் லிமிடெட் பொதுத்துறை நிறுவனம், நியூ ஓக்லா தொழில் வளர்ச்சி ஆணையகத்துடன்  கையெழுத்திட்டுள்ளது. கொவிட்-19 பெருந்தொற்று முடக்க நிலைக்கு பிறகான காலகட்டத்தில் மின்சாரத்தால் இயங்கும் வாகனங்களுக்கு இசைவான உள்கட்டமைப்பு சூழலை உருவாக்குவதற்கு இந்த கூட்டிணைப்பு வழிவகுக்கும்.
இந்த ஒப்பந்தத்தில் நொய்டா ஆணையகத்தின் பொது மேலாளர் திரு.ஏ.கே.தியாகி, இஇஎஸ்எல் நிறுவனத்தின் செயல் இயக்குனர் திரு.அமீத் கௌசிக் ஆகியோர் நொய்டா ஆணையகத்தின் தலைமை செயல் அதிகாரி திருமதி.ரித்து மகேஸ்வரி முன்னிலையில் கையெழுத்திட்டனர்.
கப்பல் போக்குவரத்து அமைச்சகம்
கடல்சார் பயிற்சித் திட்டங்கள்
) பயிற்சி, சான்றிதழ் மற்றும் கண்காணிப்பு தரநிலைகள் குறித்த சர்வதேச உடன்படிக்கைக்கு இணங்க அவர்களின் பயிற்சி, மதிப்பீடு மற்றும் சான்றிதழைப் பொருத்தது. இந்த உடன்படிக்கையில் இந்தியா கையெழுத்திட்டுள்ளது.
அங்கீகரிக்கப்பட்ட கடல்சார் பயிற்சி படிப்புகளின் பட்டியலையும் டிஜிஎஸ் வெளியிட்டுள்ளது. இந்தப் படிப்புகள் அனைத்தும் ஐ.எம்.ஓ வழங்கிய மாதிரி பாடத்திட்டம் மற்றும் எஸ்.டி.சி.டபிள்யூ உடன்படிக்கை, 2010-க்கு ஏற்ப இருக்க வேண்டும். மேலும், பயிற்சி, தேர்வு மற்றும் மதிப்பீட்டுத் திட்டக்  கையேடு டி.ஜி.எஸ்-ஆல் வெளியிடப்பட்டுள்ளது. இது பயிற்சி வகுப்புகள், கடலுக்குச் செல்லும் சேவைகள் மற்றும் தேர்வு பற்றிய தேவையான வழிகாட்டுதல்கள் மற்றும் விவரங்களை வழங்குகிறது. இவை தவிர, கடல்சார் பயிற்சி நிறுவனங்களின்  படிப்புகளுக்கு ஒரு பொதுவான பாடத்திட்டம் உள்ளது. அதாவது பயிற்சியாளர்களுக்கான ஒரே வகையான ஒருங்கிணைப்பு படிப்பு.
இணையவழி கற்றல்: இணையவழி கற்றலை டி.ஜி.எஸ் அறிமுகப்படுத்தியுள்ளது. விண்ணப்பதாரர்களுக்கு கட்டணமின்றி மின் கற்றல் பொருட்களை வழங்குகிறது. இது மாலுமிகளின் தரத்தை ஒட்டுமொத்தமாக மேம்படுத்தவும், அவர்களின் வேலைவாய்ப்பை உறுதிப்படுத்தவும் உதவும்.
இத்தகவலை மத்திய துறைமுகங்கள், கப்பல் போக்குவரத்து மற்றும் நீர்வழிப்பாதைகள் துறை அமைச்சர் திரு சர்பானந்த சோனாவால் மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
மின்னணு மற்றும் தகவல் தொழில்நுட்பம்
இந்திய செமிகண்டக்டர் ஸ்டார்ட்அப்களுக்கு ஆதரவளிக்க குவால்காம் மற்றும் மின்னணு மற்றும் தகவல் தொழில்நுட்ப அமைச்சகத்தின் சி-டாக் இடையே கூட்டு
குவால்காம் குழுமத்தின் அங்கமான குவால்காம் இந்தியா பிரைவேட் லிமிடெட், இந்தியாவின் செமிகண்டக்டர் துறையில் இருந்து தேர்ந்தெடுக்கப்பட்ட ஸ்டார்ட்அப் நிறுவனங்களுக்காக குவால்காம் செமிகண்டக்டர் வழிகாட்டுதல் திட்டம் 2022-ஐ தொடங்கி நடத்தத் திட்டமிட்டுள்ளது.
வழிகாட்டுதல், தொழில்நுட்பப் பயிற்சி மற்றும் தொழில்துறையை மேம்படுத்துவதற்கான நோக்கத்துடன் இதற்கு திட்டமிடப்பட்டுள்ளது. இது தொடர்பாக இந்திய அரசின் மின்னணுவியல் மற்றும் தகவல் தொழில்நுட்ப அமைச்சகத்தின் தன்னாட்சி பெற்ற அறிவியல் அமைப்பான சி-டாக் உடன் குவால்காம் இந்தியா ஒத்துழைப்பை ஒன்றை ஏற்படுத்தியுள்ளது.
இந்த ஒத்துழைப்பின் கீழ், சி-டாக் மற்றும் குவால்காம் இந்தியா ஆகியவை பின்வரும் பரந்த நோக்கங்களை நோக்கிச் செயல்பட விரும்புகின்றன:இந்திய சூழலியலில் செமிகண்டக்டர் வடிவமைப்பிற்குத் தேவையான தொழில்நுட்ப முன்னேற்றங்கள், அறிவுசார் சொத்து சார்ந்த கண்டுபிடிப்பு மற்றும் தயாரிப்பு மேம்பாடு.கண்டுபிடிப்புகளில் அபாயங்களைக் குறைக்க உதவிகள்; வணிக வளர்ச்சியின் வேகத்தை விரைவுபடுத்துதல்; மற்றும் செமிகண்டக்டர் வடிவமைப்பில் ஈடுபட்டுள்ள இந்திய ஸ்டார்ட்அப்-களின் திறன்களை மேம்படுத்துதல்.துறை வல்லுநர்கள், முதலீட்டாளர்கள், வழிகாட்டு அமைப்புகள், தொழில்துறை சங்கங்கள் மற்றும் பெரிய நிறுவனங்களுடனான ஸ்டார்ட் அப்களுக்கான அணுகலை எளிதாக்குதல்.எதிர்காலத்தில் செமிகண்டக்டர் விநியோகச் சங்கிலிகளை உருவாக்க அல்லது பெரும் மாற்றங்களை ஏற்படுத்தக்கூடிய தொழில்நுட்பங்களைக் கொண்ட உயர்-வளர்ச்சிக்கான வாய்ப்புகளை வழங்கும் தளங்கள் மற்றும் மன்றங்களை உருவாக்குதல்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1821268
குடியரசுத் தலைவர் செயலகம்
ராஜஸ்தான் சட்டப்பேரவை உறுப்பினர்கள் இடையே குடியரசுத்தலைவர் உரையாற்றினார்
குடியரசுத் தலைவர் திருமதி திரௌபதி முர்மு ஜெய்ப்பூரில் ராஜஸ்தான் சட்டப்பேரவை உறுப்பினர்களிடையே இன்று உரையாற்றினார்.
நிகழ்ச்சியில் உரையாற்றிய குடியரசுத் தலைவர், நமது சுதந்திரப் போராட்டத்தின் லட்சியங்கள் மீது அரசியல் சாசனத்தின் கொள்கைகள் வகுக்கப்பட்டுள்ளதாக தெரிவித்தார். நீதி, சுதந்திரம், சமத்துவம், சகோதரத்துவம் ஆகிய அரசியல் சாசனத்தின் லட்சியங்கள் அனைத்து சட்டப்பேரவை உறுப்பினர்களுக்கும் வழிகாட்டும் கொள்கைகளாக இருக்கவேண்டும் என்று அவர் வலியுறுத்தினார்.
நாகரீகம் மற்றும் கலாச்சாரத்தின் ஒவ்வொரு அம்சங்களிலும் ராஜஸ்தானின் வலுவான பாரம்பரியங்கள் உள்ளதாக குடியரசுத்தலைவர் தெரிவித்தார். ராஜஸ்தான் மக்களிடையே சுயமரியாதை உணர்வும், போராட்டக்குணமும் அதிகமாக உள்ளது. பெருமைமிகு ராஜஸ்தான் வரலாற்றின் அடிப்படையில் அது அமைந்துள்ளது. பழங்குடியினர் உட்பட ராஜஸ்தான் மாநிலங்களில் அனைத்து சமுதாய மக்களும் தங்களது தனித்துவமான தேசப்பற்றை வெளிகாட்டியுள்ளதாக அவர் தெரிவித்தார்.
ராஜஸ்தான் மக்களின் கலைப்பொருட்கள் மற்றும் இயற்கை வளம், உலகத்தின் அனைத்து மக்களையும் கவரக்கூடியது என்று குடியரசுத் தலைவர் தெரிவித்தார். ஜெய்சால்மர் பாலைவனம் முதல் மவுண்ட் அபு வரை உதய்ப்பூரின் ஏரிகள், ரந்தம் போரின் காடுகள் ஆகியவை இயற்கையின் எழிலை பறைச்சாற்றுகின்றன. ராஜஸ்தானின் உற்சாகம் ஊட்டும் மக்கள், வர்த்தகம், வணிகம் ஆகியவற்றில் உள்நாட்டிலும், வெளிநாடுகளிலும் பல்வேறு துறைகளின் தங்களது முத்திரையைப் பதித்துள்ளனர் என்று அவர் கூறினார்.
நடப்பு நாடாளுமன்றத்தின் இரு அவைகளின் தலைமைப் பொறுப்பில் ராஜஸ்தான் சட்டப்பேரவை முன்னாள் உறுப்பினர்கள் இருப்பது மாநிலத்திற்கு பெருமை அளிக்கக்கூடிய விஷயம் என்று குடியரசுத்தலைவர் கூறினார்.
சமத்துவம் மற்றும் ஜனநாயக உணர்வு அடிப்படையிலான கொள்கைகள், பண்டைக்காலத்தில் இருந்து இந்த பூமியில் உள்ளதாக கூறிய குடியரசுத்தலைவர், சுதந்திரத்திற்கு பின்னர், திரு மோகன்லால் சுகாதியா முதல், திரு பைரோன்சிங் செகாவத் வரை, மாநிலத்தில் திட்டங்களை செயல்படுத்துவதில் செயல்திறன்மிக்க தலைமையை வழங்கியதாக குறிப்பிட்டார். இந்த பாரம்பரியத்தை, பொதுமக்களின் நலனில் அக்கறை கொண்டு உழைப்பதன் மூலம் வலுப்படுத்த வேண்டியது அனைவரது கடமை என்று அவர் வலியுறுத்தினார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்; https://pib.gov.in/PressReleasePage.aspx?PRID=1939414
தகவல் மற்றும் ஒலிபரப்பு அமைச்சகம்
தேசவிரோத சக்திகளை எதிர்கொள்வதில் ஊடகம் முக்கிய பங்கு வகிக்கிறது: மத்திய அமைச்சர் திரு ஸ்ரீபத் நாயக்
“நாட்டுக்கு எதிரான சக்திகளை எதிர்கொள்வதில் ஊடகத்திற்கு முக்கிய பங்கு இருக்கிறது. தேச விரோத சக்திகளினால் நாட்டிற்கு எதிராக ஊடகம் செயல்படாமல் இருப்பதை உறுதி செய்வது ஊடகம் உள்ளிட்ட நமது அனைவரின் பொறுப்பு” என்று பாதுகாப்புத் துறை இணை அமைச்சர் திரு ஸ்ரீபத் நாயக் தெரிவித்துள்ளார்.
இந்திய வெகுஜன தொடர்பு நிறுவனமான ஐஐஎம்சி ஏற்பாடு செய்திருந்த நிகழ்ச்சியின் நிறைவு விழாவில் கலந்து கொண்டு பேசிய அமைச்சர் இதனைத் தெரிவித்தார்.
செல்போன் உள்ளிட்ட நவீன சாதனங்கள் அனைவரிடமும் புழங்கும் தற்போதைய காலகட்டத்தில் உண்மைக்குப் புறம்பான தகவல்கள் அதிக அளவில் பரவி வருவதால், ஊடகம் குறித்த புரிதலை சமூகத்தின் அனைத்து தரப்பினரிடமும் ஏற்படுத்துவது அவசியமாகிறது என்று அவர் கூறினார்.
ஊடகம் குறித்த புரிதலை ஏற்படுத்திக் கொள்வதன் மூலம் உலகளவில் இன்று நிகழ்ந்து வரும் உளவியல் போரையும் நாம் எதிர்கொள்ள முடியும் என்று அவர் தெரிவித்தார். இந்த உளவியல் போரை தேசவிரோத சக்திகள் பயன்படுத்தாமல் இருக்கும் வகையில் நாம் எச்சரிக்கையுடன் செயல்பட வேண்டும் என்றும், மாறாக ஊடகத்தைப் பயன்படுத்தி நாட்டையும், நாட்டு மக்களையும் மேம்படுத்துவதற்கு நாம் கற்றுக்கொள்ள வேண்டும் என்றும் அவர் வலியுறுத்தினார்.
இந்த நிகழ்ச்சியில் ஐஐஎம்சி தலைமை இயக்குநர் பேராசிரியர் சஞ்சய் த்விவேதி உள்ளிட்டோர் கலந்து கொண்டனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1679687
பிரதமர் அலுவலகம்
மகாத்மா காந்தி சர்வதேச துப்பரவு மாநாடு நிறைவு நிகழ்ச்சியில் பிரதமர் உரை
பிரதமர் திரு நரேந்திர மோடி புதுதில்லியில் இன்று நடைபெற்ற மகாத்மா காந்தி சர்வதேச துப்புரவு மாநாட்டில் உரையாற்றினார். மகாத்மா காந்தி சர்வதேச துப்புரவு மாநாடு, உலகம் முழுவதும் உள்ள தண்ணீர், துப்புரவு மற்றும் சுகாதாரத்துறை அமைச்சர்கள் இதர தலைவர்களை ஒரணியில் திரட்டிய நான்காவது சர்வதேச மாநாடு ஆகும். இதையொட்டி அமைக்கப்பட்ட டிஜிட்டல் கண்காட்சியையும், ஐ நா தலைமைச் செயலாளர் திரு அண்டோனியோ குட்ரஸுடன் இணைந்து பிரதமர் பார்வையிட்டார். மகாத்மா காந்தியின் நினைவு அஞ்சல்தலை மற்றும் மகாத்மா காந்தியின் பிரசித்திப்பெற்ற ‘ வைஷ்ணவ ஜன தோ’ என்ற பாடல் அடங்கிய குறுந்தகட்டை இரு தலைவர்களும் வெளியிட்டனர். தூய்மை இந்தியா விருதுகளும் இந்த நிகழ்ச்சியில் வழங்கப்பட்டன.
நிகழ்ச்சியில் உரையாற்றிய பிரதமர், தூய்மைப் பணி தொடர்பாக மகாத்மா காந்தி வலியுறுத்தி வந்தததை சுட்டிக்காட்டினார். மகாத்மா காந்தி 1945-ம் ஆண்டு வெளியிட்ட ‘ ஆக்கப்பூர்வத் திட்டம்’ என்ற கட்டுரையில் கிராமப்புறத் துப்புரவு முக்கிய இடம் பெற்றிருந்ததையும் பிரதமர் எடுத்துரைத்தார்.
சுற்றுப்புறத்தை தூய்மைப்படுத்தாவிட்டால், அந்த அசுத்தமான சூழ்நிலையை ஏற்றுக் கொள்ள வேண்டிய நிலைமை உருவாகும் என்றும் பிரதமர் குறிப்பிட்டார். இதற்கு மாறாக, ஒருவர் தம்மைச் சுற்றியுள்ள பகுதியை தூய்மைப்படுத்தினால், அவர் உற்சாகம் அடைவதுடன், ஏற்கனவே உள்ள எதிர்மறை சூழலுக்கு ஆளாகமாட்டார் என்றும் பிரதமர் தெரிவித்தார்.
மகாத்மா காந்தியின் உத்வேகம்தான் தூய்மை இந்தியா திட்டத்திற்கு வழி வகுத்ததாகவும் அவர் குறிப்பிட்டார். மகாத்மா காந்தியால் ஈர்க்கப்பட்ட இந்தியர்கள், தூய்மை இந்தியா இயக்கத்தை, உலகின் மாபெரும் மக்கள் இயக்கமாக மாற்றிவிட்டதாகவும் அவர் கூறினார். 2014-ம் ஆண்டில் 38 சதவீதமாக இருந்த கிராமப்புற சுகாதாரம், தற்போது 94 சதவீதத்தை எட்டியுள்ளதாகவும் பிரதமர் தெரிவித்தார். 5 லட்சத்துக்கும் மேற்பட்ட கிராமங்கள் திறந்த வெளிக் கழிப்பிடம் இல்லாதவையாக மாறியுள்ளன என்றும் அவர் சுட்டிக்காட்டினார். இந்தியாவில் உள்ள மக்களின் வாழ்க்கை முறையில் மாற்றம் ஏற்பட்டிருப்பது குறித்து திருப்தி தெரிவித்த அவர், நீடித்த வளர்ச்சி இலக்கை எட்டும் நிலையில் இந்தியா இருப்பதாகவும் குறிப்பிட்டார். உலகைத் தூய்மைப்படுத்த, அரசியல் தலைமை, அரசு நிதியுதவி, ஒத்துழைப்பு மற்றும் மக்கள் பங்களிப்பு ஆகியவற்றின் அவசியம் குறித்தும் திரு நரேந்திர மோடி எடுத்துரைத்தார்.
-----
(Visitor Counter : 821
பஞ்சாயத்து ராஜ் அமைச்சகம்
திருத்தியமைக்கப்பட்ட தேசிய பஞ்சாயத்து விருதுகளில் பங்கேற்க வலியுறுத்தி ஊராட்சித் தலைவர்களுக்கு மத்திய பஞ்சாயத்து ராஜ் அமைச்சர் திரு கிரிராஜ் சிங் கடிதம் எழுதியுள்ளார்
திருத்தியமைக்கப்பட்ட தேசிய பஞ்சாயத்து விருதுகளில் பங்கேற்க வலியுறுத்தி ஊராட்சித் தலைவர்களுக்கு மத்திய பஞ்சாயத்து ராஜ் அமைச்சர் திரு கிரிராஜ் சிங் கடிதம் எழுதியுள்ளார். இந்த விருதுகளுக்கான விண்ணப்பங்கள் 2022 செப்டம்பர் 10 முதல் வரவேற்கப்படுகின்றன. விண்ணப்பங்களை இணையதளம் மூலம் சமர்ப்பிக்க கடைசி நாள் 2022 அக்டோபர் 31 ஆகும்.
கிராமப்பகுதிகளில், உள்ளூர் மயமாக்கம், நீடிக்கவல்ல வளர்ச்சி இலக்குகளில் சாதனை தொடர்பான பொருள்களில் வட்டார, மாவட்ட, மாநில மற்றும் தேசிய அளவில் சிறந்த முறையில் செயல்படும் பஞ்சாயத்துகளை அங்கீகரிக்கவும், பாராட்டவும், ஊக்கப்படுத்தவும், இந்த விருதுகளின் வடிவம், நடைமுறை மற்றும் வகைமைகளில் மாற்றங்கள் செய்யப்பட்டிருப்பதாக தமது கடிதத்தில் மத்திய அமைச்சர் தெரிவித்துள்ளார்.
வறுமை இல்லாத விரிவான வாழ்வாதாரம் உள்ள கிராமம், ஆரோக்கியமான கிராமம், குழந்தைகளுக்கு உகந்த கிராமம், தண்ணீர் தன்னிறைவு கிராமம், தூய்மை மற்றும் பசுமை கிராமம், அடிப்படைக் கட்டமைப்பில் தன்னிறைவு பெற்ற கிராமம், சமூக ரீதியில் பாதுகாப்பான நியாயமான கிராமம், நல்ல நிர்வாகத்துடனான கிராமம், பெண்களுக்கு ஏற்புடையதான கிராமம் என ஒன்பது மையப் பொருட்களில் விருதுகள் பரிசீலிக்கப்பட உள்ளன.
புதிதாக மறு சீரமைக்கப்பட்டுள்ள தேசிய பஞ்சாயத்து விருதுகள் பற்றிய விரிவான தகவல் மற்றும் நடைமுறைகளை www.panchayataward.gov.in என்ற இணையதளத்தில் அறிந்துகொள்ளலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1856288
ஜவுளித்துறை அமைச்சகம்
கடந்த 5 ஆண்டுகளில் நாடு முழுவதும் கைத்தறித்துறையில் 1,17,678 முத்ரா கடன்கள் வழங்ககப்பட்டுள்ளன
நெசவாளர்கள் வழங்கப்படும் கடன் திட்டத்தை மத்திய அரசு செயல்படுத்தி வருகிறது. இத்திட்டத்திற்கு கடந்த 5 ஆண்டுகளில் 1,17,678 பேருக்கு கைத்தறித்துறையில் கடன்கள் விடுவிக்கப்பட்டுள்ளன. சத்தீஷ்கர், ராஜஸ்தான், கர்நாடகா, மகாராஷ்ட்ரா, அசாம் உள்பட நாடு முழுவதும் கைத்தறி நெசவாளர்களுக்கு மூலப்பொருள் விநியோகத்திட்டம் செயல்படுத்தப்பட்டு வருகிறது. இத்திட்டத்தின் கீழ், அனைத்துவிதமான நூலுக்கும் சரக்குக் கட்டணங்களை திரும்பப் பெற்றுக் கொள்ளலாம்.
தற்சமயம் விசைத்தறித் தொழிலுக்கு எந்தத் திட்டமும் செயல்படுத்தப்படவில்லை. இருப்பினும் விசைத்தறித்துறை நீடித்த வளர்ச்சி பெறுவதற்கான அடிப்படை நடைமுறை ஆய்வுகள் மேற்கொள்ளப்பட்டு வருகின்றன.
மத்திய ஜவுளித்துறை இணை அமைச்சர் திருமதி தர்ஷனா ஜர்தோஸ் மக்களையில் எழுத்து மூலம் அளித்த பதிலில் இத்தகவலைத் தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணலாம் https://pib.gov.in/PressReleasePage.aspx?PRID=1885407
மத்திய அமைச்சரவை
இந்தியா பிரேசில் இடையே, பாரம்பரிய மருத்துவ முறைகள் மற்றும் ஹோமியோபதி துறையில் ஒத்துழைப்புக்கான புரிந்துணர்வு ஒப்பந்தம்: மத்திய அமைச்சரவை ஒப்புதல்
இந்தியா பிரேசில் இடையே, பாரம்பரிய மருத்துவ முறைகள் மற்றும் ஹோமியோபதி துறையில் ஒத்துழைப்புக்கான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
பாரம்பரிய மருத்துவ முறைகள் தொடர்பான துறைகளில் இந்தியா பிரேசில் இடையே இருதரப்பு ஒத்துழைப்பை இந்த ஒப்பந்தம் மேம்படுத்தும். தமது கலாச்சார பாரம்பரிய அறிவை இரண்டு நாடுகளும் பகிர்ந்து கொள்வதில் இந்த ஒப்பந்தம் முக்கியத்துவம் பெறுகிறது.
விகீ
(Visitor Counter : 88
தகவல் மற்றும் ஒலிபரப்பு அமைச்சகம்
52-வது இந்திய சர்வதேச திரைப்பட விழாவுக்கான ஊடகப் முன்பதிவு தொடங்கியுள்ளது
52-வது இந்திய சர்வதேச திரைப்பட விழா வரும் நவம்பர் மாதம் 20 முதல் 28-ம் தேதி வரை கோவாவில் நடைபெற உள்ளது. கொவிட்-19 தற்போதைய நிலையைக் கருத்தில் கொண்டு காணொலி வழியாகவும், நேரடியாகவும் இந்த விழா நடைபெற உள்ளது.
உலகெங்கிலும் உள்ள உன்னதமான மற்றும் சிறந்த சமகாலத் திரைப்படங்கள் இந்த விழாவில் திரையிடப்பட உள்ளன. புகழ்பெற்ற திரைப்பட இயக்குநர்கள், தயாரிப்பாளர்கள், நடிகர்கள், தொழில்நுட்பக் கலைஞர்கள், திரைப்படத் திறனாய்வாளர்கள், கல்வியாளர்கள் போன்றோரை இந்தத் திரைப்பட விழாவில் பங்கேற்க அழைப்பு விடுக்கப்பட்டுள்ளது. மேலும் திரையிடல் நிகழ்வுக்குப் பின்னர், திரைப்படம் எடுக்கப்பட்ட யுக்தி, அது குறித்த விளக்கம், விவாத நிகழ்ச்சி, கருத்தரங்கம் போன்றவையும் இந்த விழாவில் இடம்பெறும்.
இந்த 52-வது இந்திய சர்வதேச திரைப்பட விழாவில் பங்கேற்க விரும்பும் ஊடகத்துறையினர் கீழ்க்கண்ட இந்த லிங்க்  மூலம் பதிவு செய்து கொள்ளலாம். ஊடகத்துறையினருக்கான அடையாள அட்டை பத்திரிகை தகவல் அலுவலகம் வழிகாட்டுதலின்படி தகுதி உடையவருக்கு வழங்கப்படும்.
இந்த விழாவில் பங்கேற்க விரும்பும் விண்ணப்பதாரர் கடந்த ஜனவரி மாதம் ஒன்றாம் தேதியின்படி 21 வயதை பூர்த்தி செய்தவராக இருக்க வேண்டும். மேலும் இதுபோன்ற திரைப்பட விழாக்களை குறைந்தபட்சம் 3 ஆண்டுகள் பதிவுசெய்தவராக இருக்க வேண்டும்.
பொதுநலன் கருதி இந்த திரைப்பட விழாவில் பங்கேற்க விரும்பும் விண்ணப்பதாரர் கட்டாயம் கொரோனா தடுப்பூசியை  போட்டிருக்க வேண்டும். அதற்கான சான்றிதழை இந்த திரைப்பட விழாவில் பங்கேற்க விண்ணப்பிக்கும்போது பதிவேற்றம் செய்ய வேண்டும். இந்த திரைப்பட விழாவில் பங்கேற்க விண்ணப்பிக்க கடைசி நாள் நவம்பர் 14-ம் தேதி என அறிவிக்கப்பட்டுள்ளது.
விவசாயத்துறை அமைச்சகம்
கொவிட்-19 சூழலிலும் 296.65 மில்லியன் டன் உணவு தானிய உற்பத்தி செய்து சாதனை : விவசாயிகளுக்கு மத்திய அமைச்சர் திரு.நரேந்திர சிங் தோமர் பாராட்டு
கொவிட்-19 தொற்று காரணமாக சாதகமற்ற சூழ்நிலையிலும், 2019-20ம் ஆண்டில் சாதனை அளவாக 296.65 மில்லியன் டன்கள் உணவு தானியம் உற்பத்தி செய்த விவசாயிகளுக்கு மத்திய வேளாண் மற்றும் விவசாயிகள் நலத்துறை அமைச்சர் திரு.நரேந்திர சிங் தோமர் பாராட்டு தெரிவித்துள்ளார். பருப்புகள் மற்றும் எண்ணெய் வித்துக்களின் உற்பத்தியும் முறையே 23.15 மற்றும் 33.42 மில்லியன் டன்களாக இருக்கும் என எதிர்பார்க்கப்படுகிறது. பருத்தி உற்பத்தி 354.91 லட்சம் பேல்களாக இருக்கும் என எதிர்பார்க்கப்படுகிறது. இதன் மூலம் உலகளவில் பருத்தி உற்பத்தியில் இந்தியா முதலிடம் பெறும். இந்திய வேளாண் வரலாற்றில் இந்தாண்டு ஒரு மைல்கல். செப்டம்பர் வரையிலான இந்தாண்டு காரிப் பருவத்தில் 1,113 லட்சம் ஹெக்டேர் நிலங்களில் சாகுபடி செய்யப்பட்டுள்ளது. இது வழக்கத்தை விட 46 லட்சம் ஹெக்டேர் அதிகம். நாட்டின் உணவு மற்றும் ஊட்டச்சத்து பாதுகாப்பை உறுதி செய்வதில் இது நல்ல வாய்ப்பை வழங்குகிறது. இந்த மகத்தான சாதனைக்காக விவசாயிகளுக்கும், மாநில அரசுகளுக்கும் பாராட்டுக்கள் என மத்திய அமைச்சர் திரு. நரேந்திர சிங் தோமர் கூறியுள்ளார்.
மேலும் மக்களவையில் அவர் எழுத்துப்பூர்வமாக தாக்கல் செய்த பதிலில் கூறியிருப்பதாவது:
கொவிட் முடக்க காலத்தில் விவசாயம் சுமுகமாக நடந்தது. இதற்காக மத்திய அரசு அனைத்து நடவடிக்கைகளையும் எடுத்தது. முடக்க காலத்தில் விவசாயத்துக்கு தேவையான அனைத்து விலக்குகளும் அளிக்கப்பட்டன. இதன் காரணமாக இந்த நிதியாண்டின் முதல் காலாண்டில் விவசாயம் சார்ந்த தொழில்கள் 3.4% சதவீத வளர்ச்சியடைந்துள்ளன.
மகாத்மா காந்தி தேசிய ஊரக வேலை வாய்ப்பு உறுதித் திட்டம் மற்றும் பிரதமரின் ஏழைகள் நலன் உணவுத் திட்டம் ஆகியவை விவசாய தொழிலாளர்களுக்கு வழங்கப்பட்டது.
பிரதமரின் கிஷான் திட்டத்தின் கீழ் 10.19 கோடி விவசாய குடும்பங்கள் பயன் அடைந்தன. அவர்களுக்கு ரூ.9,41,305 கோடி வழங்கப்பட்டது.
பிரதமரின் பயிர் காப்பீடு திட்டத்தின் கீழ், முடக்க காலத்தில் விவசாயிகளுக்கு ரூ.5,326,7 கோடி வழங்கப்பட்டுள்ளது.
கர்நாடக மற்றும் கேரளாவில் உள்ள மாவட்டங்களில் ஏலக்காய் உற்பத்தி 2018-2019 மற்றும் 2019-20 ஆகிய ஆண்டுகளில் குறைந்துள்ளது. வரலாறு காணாத மழை, நீடித்த வறட்சி போன்றவை இதற்கு காரணம். பூச்சி மற்றும் நோய் தாக்குதல் சம்பவங்களும் அதிகரித்தன. மலைப் பகுதிகளில் பயிரிடப்படுவதால், விரிவாக்கத்துக்கும் அதிக வாய்ப்பும் குறைவு. ஏலக்காய் உற்பத்தியை அதிகரிக்க பரிசுத் திட்டத்தையும் வாசனைப்பொருட்கள் வாரியம் அறிவித்துள்ளது. சிறந்த ஏலக்காய் விவசாயிக்கு முதல் பரிசாக ரூ.1 லட்சமும், 2வது பரிசாக ரூ.50 ஆயிரமும் அறிவிக்கப்பட்டுள்ளது.
நாட்டில் 4.79 லட்சம் ஹெக்டேர் நிலத்தில் மண்டாரின்/கின்னோவ் வகை ஆரஞ்சு பயிரிடப்பட்டது. மத்தியப் பிரதேசம், பஞ்சாப், மஹாராஷ்டிரா, ராஜஸ்தான் மற்றும் அரியானாவில் ஆரஞ்சுகள் அதிகம் பயிரிடப்பட்டன.
விவசாயிகளுக்கு குறைந்தபட்ச ஆதரவு விலையை உறுதி செய்ய, பிரதமரின் ஆஷா திட்டம் கொண்டுவரப்பட்டது. நெல், கோதுமை, சோளம், நிலக்கடலை உட்பட 22 பயிர்களுக்கு அரசு குறைந்தபட்ச ஆதரவு விலை நிர்ணயித்துள்ளது.
விவசாயிகள் வருமானத்தை இரட்டிப்பாக்க மத்திய அரசு அமைச்சரவைக் குழு ஒன்றை அமைத்தது. இந்தக் குழு, பயிர் உற்பத்தியை மேம்படுத்துதல், கால்நடை உற்பத்தியை மேம்படுத்துதல், திறமையான வழிமுறைகளைப் பயன்படுத்தி உற்பத்தி செலவை குறைப்பது, விவசாயிகள் பெறும் விலையை அதிகரிப்பது, பண்ணை சாரா முறைகளுக்கு மாறுவது உட்பட 7 யுக்திகளை பரிந்துரைத்தது.
https://pib.gov.in/PressReleasePage.aspx?PRID=1657220
(Visitor Counter : 166
பஞ்சாயத்து ராஜ் அமைச்சகம்
ஊராட்சி முறையில் பெண்களின் பிரதிநிதித்துவம்
இந்திய அரசியலமைப்பு சட்டத்தின் 243-ஆவது பிரிவு உப பிரிவு D, ஊராட்சிகளின் நேரடி தேர்தல் நடத்தப்பட்டு, நிரப்பப்படும் இடங்கள் மற்றும் தலைவர்களின் மொத்த எண்ணிக்கையில் 3-ல் ஒரு பங்கிற்கும் குறையாத இடங்களைப் பெண்களுக்கு ஒதுக்க வகை செய்கிறது.
இருப்பினும், அமைச்சகத்திற்கு கிடைத்த தகவலின்படி, தமிழ்நாடு, ஆந்திரப்பிரதேசம், தெலங்கானா, கர்நாடகா, கேரளா உட்பட 21 மாநிலங்கள், பஞ்சாயத்துராஜ் அமைப்புகளில் மாநில பஞ்சாயத்துராஜ் சட்டங்கள் அடிப்படையில் பெண்களுக்கு 50 சதவீத இடஒதுக்கீடு வழங்கப்பட்டுள்ளது. பஞ்சாயத்து ராஜ் இணையமைச்சர் திரு கபில் மோரேஷ்வர் பாட்டீல் மாநிலங்களவையில் இன்று எழுத்துமூலம் அளித்த பதிலில் இதனைத் தெரிவித்துள்ளார்.
மாநிலத்தின், நிதி ஆணையம் செய்யும் பரிந்துரைகள் அடிப்படையில், பஞ்சாயத்துகளுக்கான கூடுதல் நிதி ஆதாரங்களுக்கு மாநிலத்தின் தொகுப்பு நிதியத்திலிருந்து மத்திய நிதி ஆணையம் நிதி வழங்க அரசியல் சட்டத்தின் பிரிவு 280 உட்பிரிவு 3  படி பரிந்துரை செய்கிறது.
இதற்கேற்ப 15 ஆவது மத்திய நிதி ஆணைய இறுதி அறிக்கையின் படி, 2021-22 –க்கு பரிந்துரை செய்த நிதி ரூ.44,901 கோடி என்றும், 2021 நவம்பர் 17 வரை விடுவிக்கப்பட்ட நிதி ரூ.22,327.90 கோடி என்றும் அமைச்சர் தெரிவித்தார்.
•••••••••••••
(Visitor Counter : 234
விவசாயத்துறை அமைச்சகம்
நெல் பயிரிடும் பரப்பு 384.05 லட்சம் ஹெக்டேராக உள்ளது
கரீஃப் பருவப் பயிர்கள் விளைவுக்கும் நிலப்பரப்பு அதிகரித்திருப்பது பற்றிய தகவலை மத்திய வேளாண் மற்றும் விவசாயிகள் நலத்துறை 2023, ஆகஸ்ட் 25 அன்று வெளியிட்டுள்ளது.
இதன்படி நெல் பயிரிடும் பரப்பு 384.05 லட்சம் ஹெக்டேராக உள்ளது. இது சென்ற ஆண்டு 367.83 லட்சம் ஹெக்டேராக இருந்தது.
பயிர் வகைகள் பயிரிடும் பரப்பு, சென்ற ஆண்டு 128.07 லட்சம் ஹெக்டேராக இருந்த நிலையில் இந்த ஆண்டு 117.44 லட்சம் ஹெக்டேராக உள்ளது.
சிறுதானியங்கள் மற்றும் மோட்டா ரக தானியங்கள் பயிரிடும் பரப்பு இந்த ஆண்டு 178.33 லட்சம் ஹெக்டேராக உள்ளது. இது சென்ற ஆண்டு 176.31 லட்சம் ஹெக்டேராக இருந்தது.
எண்ணெய் வித்துக்கள் பயிரிடும் பரப்பு சென்ற ஆண்டு 190.38 லட்சம் ஹெக்டேராக இருந்த நிலையில் இந்த ஆண்டு 188.58 லட்சம் ஹெக்டேராக உள்ளது.
கரும்பு பயிரிடும் பரப்பு இந்த ஆண்டு 56.06 லட்சம் ஹெக்டேராகவும், பருத்தி பயிரிடும் பரப்பு 122.56 லட்சம் ஹெக்டேராகவும், சணல் பயிரிடும் பரப்பு 6.56 லட்சம் ஹெக்டேராகவும் உள்ளது.
மத்திய அமைச்சரவை
இந்தியாவுக்கும், பாலின சமத்துவம் மற்றும் பெண்கள் மேம்பாட்டுக்கான ஐக்கிய நாடுகள் அமைப்புக்கும்  இடையேயான புரிந்துணர்வு ஒப்பந்தத்துக்கு அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியாவுக்கும், பாலின சமத்துவம் மற்றும் பெண்கள் மேம்பாட்டுக்கான ஐக்கிய நாடுகள் அமைப்புக்கும்  இடையே புரிந்துணர்வு ஒப்பந்தம் மேற்கொள்ள ஒப்புதல் அளிக்கப்பட்டது.
இதில், பஞ்சாயத்து ராஜ் அமைச்சகத்துக்கு தொழில்நுட்ப உதவி வழங்க பரிந்துரை செய்யப்படுகிறது. இதன்படி, சட்டங்கள், கொள்கைகள் மற்றும் திட்டங்கள் மூலம், பாலின சமத்துவத்துக்கான சரிசமமான வாய்ப்புகளை உருவாக்க பஞ்சாயத்து ராஜ் அமைப்புகள் போன்ற ஆளுமை அமைப்புகளுக்கு திறனை வலுப்படுத்த வழிவகை செய்யப்படுகிறது.
பஞ்சாயத்து ராஜ் அமைச்சகமும், ஐ.நா. பெண்கள் அமைப்பும் ஒன்றுடன் ஒன்று இணைந்து பணியாற்றும். இதன்மூலம், பஞ்சாயத்து ராஜ் அமைப்புகளில் தேர்ந்தெடுக்கப்பட்ட பெண்கள் பிரதிநிதிகள், தங்களை மேம்படுத்திக் கொள்ளவும், தங்களது திறனை வலுப்படுத்தவும் பெண்களின் பங்களிப்பு ஊக்கப்படுத்தப்படுகிறது.
கடந்தகால சிறப்பான செயல்பாடுகள் மூலம், இரு தரப்பும் ஆளுமை நடவடிக்கைகளில் பங்கேற்பை வடிவமைக்க இணைந்து பணியாற்றுவார்கள். மேலும், பாலின சமத்துவ ஆளுமையை ஊக்குவிக்கும் வகையில், சட்டங்கள், கொள்கைகள் மற்றும் திட்டங்களை சிறப்பான முறையில் செயல்படுத்துவார்கள். பஞ்சாயத்து ராஜ் அமைச்சகத்தின் திறன் வளர்ப்பு முயற்சிகள் உள்ளிட்டவை மூலம், பரஸ்பரம் பயனடைவதை ஊக்குவிக்க இரு தரப்பும் ஒப்புக் கொண்டுள்ளனர். மேலும், தங்களது சிறந்த ஆளுமை, பாலின சமத்துவம் மற்றும் பெண்கள் மேம்பாட்டு நடவடிக்கைகளை பகிர்ந்துகொள்வர்.
இந்த நடவடிக்கைகள் மூலம், நீண்டகால அடிப்படையில், இந்தியாவில் உள்ள கிராமப்புற பெண்களின் தரம் உயர வழி ஏற்படும். மேலும், செயல்பாடுகள் மற்றும் நீடித்த வளர்ச்சி இலக்குகளுக்கான பீஜிங் உடன்படிக்கையின்படி, பெண்களுக்கு எதிரான அனைத்து வகையான பாகுபாடுகளையும் நீக்கும்  இந்தியாவின் வாக்குறுதியை நிறைவேற்ற உதவும்.
இந்த புரிந்துணர்வு ஒப்பந்தம் மூலம், பஞ்சாயத்து ராஜ் அமைச்சகமும், ஐ.நா. பெண்கள் அமைப்பும் இணைந்து மேற்கொள்ளும் சிறப்பு நடவடிக்கைகளின் செயல்பாடுகள், குறிப்பிட்ட கால வரம்புக்குள் பலன் கிடைக்க வழி ஏற்படும். மேலும், இது ஐக்கிய நாடுகள் வளர்ச்சி உதவி செயல்பாடுகளின் , விரிவான ஒத்துழைப்பு வழிமுறைகளுக்குள் செயல்படுத்தப்படும். இந்த முக்கியத்துவம் வாய்ந்த ஒத்துழைப்பை செயல்படுத்த புரிந்துணர்வு ஒப்பந்தம் வழிவகை செய்யும்.
இந்த புரிந்துணர்வு ஒப்பந்தத்தின் நடவடிக்கைகள், ஆந்திரப்பிரதேசம், தெலுங்கானா, ஒடிசா, கர்நாடகா, ராஜஸ்தான், மத்தியப்பிரதேசம் ஆகிய 6 மாநிலங்களில் மாவட்டம் மற்றும் துணை-மாவட்ட அளவில் செயல்படுத்தப்படும்.